
JONAVOS  RAJONO  SAVIVALDYBĖS  TARYBA


SPRENDIMAS 
DĖL KITOS PASKIRTIES VALSTYBINĖS ŽEMĖS SKLYPO (KADASTRO 
NR. 4610/0017:172, UNIKALUS NR. 4400-6809-1172), ESANČIO JONAVOS R. SAV., JONAVOS M., FABRIKO G. 3B, NUOMOS

2026 m. birželio 25  d. Nr. 1TS-
Jonava

Vadovaudamasi Lietuvos Respublikos civilinio kodekso 6.551 straipsnio 2 dalimi, Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu ir 9 straipsnio 1 dalies 1 punktu, 
9 straipsnio 6 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 43 ir 44 punktais, 
39.4. papunkčiu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“, ir statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 17.1. papunkčiu, atsižvelgdama į uždarosios akcinės bendrovės „Jonavos energetika“ 2026 m. kovo 4 d. prašymą ir į suderintą valstybinės žemės nuomos sutarties projektą, Jonavos rajono savivaldybės taryba n u s p r e n d ž i a:
. Nutraukti 1994 m. lapkričio 30 d. valstybinės žemės nuomos sutartį Nr. N46/94-0428,  kurios pagrindu uždarajai akcinei bendrovei „Jonavos energetika“ buvo išnuomotas valstybinės žemės sklypas (unikalus Nr. 4400-6809-1172, gautas padalijus daiktą unikalus Nr. 4610-0017-0020), esantis Jonavos r. sav., Jonavos m., Fabriko g. 3B.
. Išnuomoti uždarajai akcinei bendrovei „Jonavos energetika“ 11 (vienuolikai) metų, kitos paskirties 0,6429 ha valstybinės žemės sklypą (kadastro Nr. 4610/0017:172, unikalus 
Nr. 4400-6809-1172), esantį Jonavos r. sav., Jonavos m., Fabriko g. 3B, reikalingą pastatui eksploatuoti pagal valstybinės žemės nuomos sutarties projekte nurodytas sąlygas.
. Pritarti 2 punkte nurodyto žemės sklypo valstybinės žemės nuomos sutarties projektui (pridedama).
	Šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas; Vilniaus rūmai, Žygimantų g. 2, Vilnius).

Savivaldybės meras          			                                    	   Mindaugas Sinkevičius

Valdas Majauskas					

Vilma Tamošiūnienė           Erika Ružinskienė              Justas Budriūnas           Valda Koženiauskienė 

JONAVOS RAJONO SAVIVALDYBĖS TARYBAI
AIŠKINAMASIS RAŠTAS


DĖL KITOS PASKIRTIES VALSTYBINĖS ŽEMĖS SKLYPO (KADASTRO 
Nr. 4610/0017:172, UNIKALUS NR. 4400-6809-1172), ESANČIO JONAVOS R. SAV., JONAVOS M., FABRIKO G. 3B, NUOMOS
(prie sprendimo projekto)


2026 m. birželio 25 d.

.	Sprendimo projekto tikslai ir uždaviniai, kiti sprendimui priimti reikalingi pagrindimai. 
Sprendimo projekto tikslas – atsižvelgiant į UAB „Jonavos energetika“ 2026 m. kovo 4 d. prašymą, priimti sprendimą išnuomoti 0,6429 ha valstybinės žemės sklypą (kadastro 
Nr. 4610/0017:172, unikalus Nr. 4400-6809-1172), esantį Jonavos r. sav., Jonavos m., Fabriko g. 3B. 
Nacionalinė žemės tarnyba prie Aplinkos ministerijos 2026-04-08 pateikė neigiamą išvadą 
Nr. IS-507 „Dėl valstybinės žemės nuomos sutarties projekto atitikties teisės aktų reikalavimams“, kadangi valstybinės žemės nuomos sutarties projektas neatitinka teisės aktų reikalavimų. Ištaisius nurodytus trūkumus, buvo pakartotinai pateiktas valstybinės žemės nuomos sutarties projektas (toliau Sutarties projektas) išvadai gauti. Kartu su Sutarties projektu buvo pateiktas ir Jonavos rajono savivaldybės mero potvarkio projektas, kadangi nuo 2026-05-01 pasikeitus Žemės įstatymui ir vadovaujantis Įstatymo 9 straipsnio 1 dalies 1 punktu, valstybinės žemės sklypai išnuomojami savivaldybių mero potvarkiu. Tačiau Nacionalinė žemės tarnyba prie Aplinkos ministerijos 
2026-05-04 pateikė neigiamą išvadą Nr. IS-643 „Dėl valstybinės žemės nuomos sutarties projekto atitikties teisės aktų reikalavimams“, kadangi vadovaujantis Lietuvos Respublikos vietos savivaldos įstatymo Nr. I-533  15 ir 27 straipsnių pakeitimo įstatymo 4 straipsnio 4 dalimi, Lietuvos Respublikos žemės įstatymo Nr. I-446  2, 7, 8, 9, 10, 11, 13, 131, 15, 22, 23, 29, 301, 31, 32, 34, 35, 361, 362,37, 39, 40, 45, 46, 47, 49, 50, 51, 52 straipsnių pakeitimo ir 55 straipsnio pripažinimo netekusiu galios įstatymo (priimto 2025 m. gruodžio 18 d. įstatymu Nr. XV-704), 33 straipsnio 13 dalimi, prašymai dėl sandorių, susijusių su valstybine žeme pateikti iki 2026 m. balandžio 30 d., baigiami nagrinėti pagal iki 2026 m. balandžio 30 d. galiojusią tvarką ir sąlygas.
Nacionalinė žemės tarnyba prie Aplinkos ministerijos 2026-05-08 pateikė teigiamą išvadą 
Nr. ISD-13307 „Dėl valstybinės žemės nuomos sutarties projekto atitikties teisės aktų reikalavimams“
. Teisinis reglamentavimas, kuriuo vadovaujantis parengtas sprendimo projektas. Keičiami/naikinami teisės aktai priimant sprendimą.
Keičiami/naikinami teisės aktai priimant sprendimą. Nėra.
Sprendimo projekte aptariamą klausimą reglamentuoja šie teisės aktai:
Lietuvos Respublikos civilinio kodekso 6.551 straipsnio 2 dalis nustato, kad „Valstybinė žemė išnuomojama ne aukciono būdu, jeigu ji užstatyta fiziniams ar juridiniams asmenims nuosavybės teise priklausančiais ar jų nuomojamais pastatais, statiniais ar įrenginiais, taip pat kitais įstatymų numatytais atvejais“.
Lietuvos Respublikos vietos savivaldos įstatymo 15 straipsnio 2 dalies 20 punkte įtvirtinta nuostata, kad išimtinė savivaldybės tarybos kompetencija yra sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 
27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas. 
Lietuvos Respublikos žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Lietuvos Respublikos Vyriausybės 2024 m. sausio 10 d. nutarimas Nr. 32  „Dėl valstybinės žemės sklypų (jų dalių) ir žemės sklypais nesuformuotos valstybinės žemės plotų perdavimo valdyti savivaldybėms patikėjimo teise“. 
Žemės įstatymo 9 straipsnio 1 dalies 1 punkte nurodyta, kad valstybinės žemės sklypus, perduotus patikėjimo teise savivaldybėms, įstatymų ir kitų teisės aktų nustatyta tvarka išnuomoja: „savivaldybių tarybos – valstybinės žemės sklypus, perduotus patikėjimo teise savivaldybėms. Sprendimą išnuomoti valstybinės žemės sklypą priima savivaldybės taryba, o valstybinės žemės nuomos sutartį sudaro meras arba jo įgaliotas savivaldybės administracijos direktorius“.
Žemės įstatymo 9 straipsnio 6 dalies 1 punkte, kad „Valstybinė žemė išnuomojama be aukciono, jeigu:
) ji užstatyta fiziniams ir juridiniams asmenims nuosavybės teise priklausančiais ar jų nuomojamais statiniais ar įrenginiais (išskyrus laikinuosius statinius, inžinerinius tinklus bei neturinčius aiškios funkcinės priklausomybės ar apibrėžto naudojimo arba ūkinės veiklos pobūdžio statinius, kurie tarnauja pagrindiniam statiniui ar įrenginiui arba jo priklausiniui) ir naudojama šiems statiniams ar įrenginiams eksploatuoti, išskyrus šio straipsnio 24 ir 25 dalyse nustatytus atvejus. Žemės sklypai, užstatyti fizinių ar juridinių asmenų nuomojamais statiniais ar įrenginiais, išnuomojami tik šių statinių ar įrenginių nuomos terminui. Žemės sklypai išnuomojami teritorijų planavimo dokumentuose ar žemės valdos projektuose nustatyto dydžio, kuris būtinas statiniams ar įrenginiams eksploatuoti pagal Nekilnojamojo turto kadastre įrašytą jų tiesioginę paskirtį;“.
Naudojamų  kitos paskirties valstybinės žemės sklypų nuomos taisyklės, patvirtintos  Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės  žemės  sklypų  pardavimo  ir  nuomos“ (toliau – Taisyklės), reglamentuoja valstybinės žemės nuomos be aukciono tvarką ir sąlygas:
.  „43 punktas nurodo, kas įrašoma į valstybinės žemės nuomos sutarties projektą“;
. „44 punkte numatyta, kad „Valstybinės žemės nuomos procedūrą vykdanti institucija valstybinės žemės nuomos sutarties projektą pateikia nuomininkui. Pasirašydamas sutarties projekte nuomininkas patvirtina, kad sutinka su sutarties projekte įrašytomis žemės sklypo nuomos sąlygomis.
Sprendimas išnuomoti žemės sklypą ar jo dalį arba prašymo netenkinti priimamas per 10 darbo dienų, kai valstybinės žemės nuomotojas yra savivaldybės taryba, – artimiausiame tarybos posėdyje, nuo valstybinės žemės nuomos sutarties projekto suderinimo su nuomininku. Jeigu priimamas sprendimas išnuomoti žemės sklypą ar jo dalį, jame nurodoma, kad žemės sklypas ar jo dalis išnuomojami valstybinės žemės nuomos sutarties projekte įrašytomis sąlygomis ir nurodomi žemės sklypo nuomos termino nustatymo motyvai. Sutarties projektas pridedamas prie sprendimo išnuomoti žemės sklypą kaip neatskiriamas priedas. Ginčai dėl sprendimo išnuomoti žemės sklypą ar jo dalį, taip pat sprendimo netenkinti prašymo nagrinėjami bendrosios kompetencijos teisme.“
.   „39.4 papunktyje nurodyta, kad prieš surašant valstybinės žemės nuomos sutarties projektą reikia atlikti faktinių duomenų patikrinimą vietoje.“ 
Atsižvelgiant į Lietuvos Respublikos aplinkos ministro 2002 m. spalio 30 d. įsakymą 
Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ ir į Lietuvos Respublikos aplinkos ministro 2003 m. gegužės 19 d. įsakymą Nr. 237 „Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka“ 17.1 papunkčiu, nustatome pastato saugaus naudojimo terminą:
T = S – (S x (N / 100)) + M (pastatų ir statinių 1996 m. sausio 1 d.)
T = S (saugaus naudojimo terminas) – (S (saugaus naudojimo terminas) x (N (nusidėvėjimo procentas) / 100)) + M (kadastro duomenų nustatymo data).

T = 80 – (80 x (50/ 100)) +1997	  STR: 9.1 p.– plytų – 80 m.	
T = 2037 - 2026 = 11 m.
Vadovaudamiesi Naudojamų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“, atsižvelgdami į   prašymą (ir į statinių ekonomiškai pagrįstą naudojimo trukmę, kurios terminas yra trumpiausias), siūlome UAB „Jonavos energetika“ išnuomoti 11 metų 0,6429 ha žemės sklypą, esantį Jonavoje, 
Fabriko g. 3B.
. Laukiami sprendimo priėmimo rezultatai.
Priėmus sprendimą sudaryti valstybinės žemės nuomos sutartį, UAB „Jonavos energetika“ galės naudoti 0,6429 ha valstybinės žemės sklypą (kadastro Nr. 4610/0017:172, unikalus 
Nr. 4400-6809-1172), esantį Jonavos r. sav., Jonavos m., Fabriko g. 3B ir jame esantį pastatą: Katilinė (unikalus Nr. 4695-0000-7358).
. Lėšų poreikis ir šaltiniai reikalingi sprendimo priėmimui.
Sprendimo priėmimui lėšos nereikalingos.
. Antikorupcinis vertinimas.         
Vadovaujantis Korupcijos prevencijos įstatymo nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalies 1 punkte.



Teritorijų planavimo ir urbanistikos skyriaus 

